

Om at være bestyrelsesmedlem i BUPL Nordsjælland
	
Med denne lille folder vil vi gerne give dig den første introduktion til BUPL Nordsjælland og til arbejdet i bestyrelsen. 
Har du måske interesse for det fagpolitiske arbejde i BUPL Nordsjælland og har du lyst til at du at stille op til bestyrelsen kan du med fordel læse denne lille folder, så får du en første og overordnet introduktion til bestyrelsen og bestyrelsesarbejdet. 
Folderen er desuden et bidrag til den forventningsafstemning der kan være brug for på vej ind i arbejdet og til hvilke værdier bestyrelsen gerne vil være kendt for i sit arbejde, som medlemmernes stemme og som overordnet ansvarlig for fagforeningens politik og drift. 




BUPL Nordsjælland 
BUPL Nordsjælland organiserer over  5.300 medlemmer – pædagoger, klubansatte og pædagogfaglige ledere (350) – i 12 Nordsjællandske kommuner. Allerød, Egedal, Fredensborg, Frederikssund, Gentofte, Gribskov, Halsnæs, Helsingør, Hillerød, Hørsholm, Lyngby-Taarbæk, og Rudersdal kommune. 
BUPL Nordsjælland er en af 12 fagforeninger i BUPL. Vi har til huse i Gydevang 46, Allerød.
I huset arbejder 5 valgte lønnede faglige sekretærer samt 10-15 ansatte, som med forskellige kompetencer understøtter bestyrelsens og fagforeningens arbejde. 
Derudover har flere af fællestillidsrepræsentanterne deres daglige gang i huset, afhængig af, hvad deres frikøbsaftale tillader. 

Bestyrelsen i BUPL Nordsjælland 
Bestyrelsen består af 17 medlemmer. 
Formand, næstformand og kasserer er fødte bestyrelsesmedlemmer, det samme gælder for de valgte Hovedbestyrelsesmedlemmer og deres suppleanter. To bestyrelsesmedlemmer er valgt af den lokale lederforening (på årsmødet) til at repræsentere lederne i bestyrelsesarbejdet. 
På det første møde efter generalforsamlingen konstituerer bestyrelsen sig i forhold til, hvem der i det kommende år skal bestride de pt. 5 valgte lønnede faglig sekretær stillinger. 
Bagest i folderen finder du en jobprofil for en faglig sekretær.
 
Hvem kan stille op til bestyrelsen?
Alle medlemmer af BUPL Nordsjælland kan stille op som kandidat til bestyrelsen. 
Bestyrelsen vælges på den årlige generalforsamling, der finder sted i september/oktober.
Kandidater til bestyrelsen kan stille op helt frem til valghandlingen på selve generalforsamlingen. 
De kandidater, der melder deres kandidatur inden generalforsamlingen – dato fremgår af hjemmesiden – vil blive præsenteret på hjemmesiden. 

Bestyrelsesmedlem i BUPL Nordsjælland 
Gennem bestyrelsesarbejdet kan du forvente at få et indgående kendskab til BUPL. Med afsæt i dit mandat fra generalforsamlingen er du med til at lægge strategier og sætte retning for fagforeningen. 
Gennem dialog, erfarings- og vidensdeling og spændende debatter er du med til at sikre, at de vedtagne målsætninger og satsningsområder føres ud i livet til gavn for medlemmerne og at budgettet overordnet overholdes. 
Som medlem af BUPL Nordsjællands bestyrelse er du alle pædagogers og lederes repræsentant og repræsenterer altså ikke en given kommune eller medlemsgruppe, selvom du selvfølgelig kan have et særligt interessefelt eller ønsker at arbejde aktivt for at forbedre forholdene for udvalgte grupper eller områder. 
I BUPL Nordsjællands bestyrelse drøfter vi med jævne mellemrum, vores værdier og kendetegn. Værdierne og kendetegnene er retningsgivende for den måde vi arbejder på som bestyrelse og den måde vi gerne vil repræsentere medlemmerne på.  
Se Bilag bageste i pjecen: værdier og kendetegn



Godt at vide som nyvalgt bestyrelsesmedlem 
I løbet af den første uge efter du er blevet valgt, indkaldes du til det konstituerende bestyrelsesmøde. Du vil i den forbindelse få tilsendt en oversigt over kommende møder og andre arrangementer, som du forventes at deltage i. 
· Som bestyrelsesmedlem er du automatisk delegeret til BUPL´s kongres. Kongressen afvikles hvert andet år nov/dec . Kongressen varer typisk (2)3 dage og er med overnatning. 
· Som kongresdelegeret er du med i BUPL øverste ledelse og med til at tegne BUPL
· Du får en BUPL-mailadresse med din initialer xxx@bupl.dk
· Som nyvalgt bestyrelsesmedlem er der hvert andetår tilbud om at komme med på introhøjskole, sammen med andre nyvalgte bestyrelsesmedlemmer, LLB-rep og fællestillidsrepræsentanter i BUPL.
· Der er desuden mulighed for kompetenceudvikling via kurser i BUPL.
Lidt praktisk 
· Bestyrelsesmøderne afholdes (oftest) som heldagsmøder.
· Bestyrelsesmøderne finder som udgangspunkt sted hos BUPL Nordsjælland.  
· Der ydes kørselsgodtgørelse til bestyrelsesmøderne.
· Der ydes frikøb til møderne. Det vil sige, at din institution får betaling til køb af vikar for at dække din arbejdstid.
· Der er fuld forplejning under møderne.
· Du inviteres til et introduktionsmøde med formand, kasserer og kontorleder.
· Du præsenteres med billede og kontaktinfo på hjemmeside. BUPL Nordsjælland sørger for, at du får taget et billede. 

Er du valgt som suppleant til bestyrelsen
Du kan som suppleant altid forespørge om deltagelse i et bestyrelsesmøde. Du kan deltage med taleret, men ikke stemmeret. Der ydes ikke vikardækning for suppleanters deltagelse.
I BUPL Nordsjælland er du som suppleant automatisk delegeret til BUPL’s kongres. I den forbindelse forventes du at deltage i det kongresforberedende bestyrelsesmøde (nov.) forud for kongressen. I relation til dette ydes der vikardækning.
Bestyrelsen inviterer suppleanterne med til bestyrelseskonference i april/maj. Her deltager tillige typisk FTR, LTR og ansatte.



Bestyrelsesmøderne
· BUPL Nordsjælland planlægger med ca. 10 årlige bestyrelsesmøder  
· Du modtager en indkaldelse med dagsorden med sagsfremstillinger og eventuelle bilag før hvert møde
· Du modtager indkaldelsen via din @bupl-mail senest 5 dage før bestyrelsesmødet, så der er 
tid til at læse indstillinger og det tilhørende materiale og dermed være grundigt forberedt til mødet. 
· Har du spørgsmål til det udsendte, kan du altid kontakte formand eller kontorleder.
· Du kan som bestyrelsesmedlem også få punkter på dagsorden. Kontakt formand eller kontorleder som sørger for at punktet kommer på dagsorden. De stiller sig også gerne til rådighed med hjælp til udformning af punktet. 
· Bestyrelsesmøderne ledes af formanden. I dennes fravær af næstformanden.
· På hvert møde tages referat. Referatet udsendes senest med indkaldelsen til næste bestyrelsesmøde. 
· Kontorleder skriver referat og understøtter afviklingen af mødet
· Ansatte medarbejdere kan deltage efter behov.  
· Det er bestyrelsen der fastsætter forretningsordenen for bestyrelsesmøderne
· Af forretningsorden fremgår hvordan der træffes beslutninger, og hvordan uenigheder håndteres.
· Et årshjul sikrer, at alle de emner, som bestyrelsen arbejder med, bliver behandlet. 



Bestyrelsen i BUPL Nordsjælland – Værdier og kendetegn 2024




EKSTERNT
Fremtidens fagforening
Fagligt Fællesskab 
Relevant for medlemmerne, 
Involvering og 
deltagelsesmuligheder


INTERNT
Nysgerrige
Dialog og Lyttende 
Forberedt og deltagende
Videns opsøgende






















Nedenstående med kursiv er forklarende stikord fra bestyrelsens drøftelser:

Sætter retning  			Relevante
Træffer så vidt muligt beslutninger i konsensus	Professionelle
Alle kommer til orde 			Overordnet strategisk blik
Plads til undren 			Kommunikation / synlige
Tid til uddybelse  og fordybelse		SOME

Som bestyrelsesmedlem i BUPL Nordsjælland er du med til at lede fagforeningen på vegne af medlemmerne. Det vil sige at du repræsenterer medlemmernes interesser.
Som bestyrelsesmedlemmer har vi følgende forventninger til hinanden: 
Vi er engagerede i den pædagogiske profession og pædagogernes vilkår samt for fagforeningens drift 
og er villige til at præstere en arbejdsindsats.
Vi er indstillede på at tage en saglig diskussion og vil bestræbe os på at nå en konklusion via konsensus.
Vi er loyale overfor beslutninger vi tager i fællesskab – politiske såvel som ledelsesmæssige. 
Vi er gode til at støtte den daglige og politiske ledelse, men ser det også som vores opgave at give kritik, og til at stille opklarende, udfordrende og perspektiverende spørgsmål. 
Vi er optaget af, at BUPL fremstår professionelt og relevant for medlemmerne
Vi deler viden – så vi fælles får indblik og overblik 
Vi lytter til hinanden, respekterer spillereglerne og holder os til sagen.
Vi har altid medlemmer i fokus og bestræber os altid på at tilgå sag og medlem med høj etik, respekt og ordentlighed.














Forkortelser

	AC
	Akademikernes Centralorganisation (hovedorganisation)

	AMR
	Arbejdsmiljørepræsentant

	BUPL
	Børne- og ungdomspædagogernes landsforbund

	BUPL-A
	BUPL’s A-kasse

	
	

	CRM
	BUPL’s medlemssystem 

	DLF
	Danmarks lærerforening

	FB
	FagforeningsBestyrelse  (I Nordsjælland FBM)

	FF
	Formandsforum i BUPL regi

	FF
	Forhandlingsfællesskabet: Samarbejde mellem en række kommunale og regionalt ansattes organisationer ift. OK forhandlinger. (BUPL deltager) 

	FH
	Fagbevægelsens Hovedorganisation (fusion ml. FTF og LO)

	FL/ FS
	Forhandlingsleder/ Faglig sekretær

	FOA
	FAG og ARBEJDE (tidligere Forbund af offentligt og private ansatte) 

	FS
	Faglig sekretær (I Nordsjælland FL – forhandlingsleder)

	FTF
	Tidligere hovedorganisation – BUPL var medlem 

	FTR
	Fællestillidsrepræsentant

	FU
	Forretningsudvalget

	GF 
	Generalforsamling 

	GO
	GetOrganized – BUPL’s dokumenthåndteringssystem

	HB
	Hovedbestyrelsen

	KL
	Kommunernes Landsforening

	KP
	Københavns Professionshøjskole

	KTO
	Tidligere Forhandlingsfællesskab for offentlig ansatte – BUPL var med. Nu afløst af FF 

	KV
	Kommunalvalg

	LB
	Lærerstandens Brandforsikring (medlemstilbud) 

	LB
	Lederforeningsbestyrelse 

	
	

	LC
	Lærernes Centralorganisation 

	LFS
	Landsforeningen for socialpædagoger (organiserer pædagoger ansat i kommunale institutioner i Københavns kommune) 

	LO
	Tidligere Hovedorganisation nu nedlagt til fordel for FH

	LTR
	Ledertillidsrepræsentant

	MED
	Medindflydelsesudvalg (der er forskellige niveauer) 

	NOKA
	Internt BUPL Netværk ml. forbund og lokale fagforeninger 
Netværk om Overenskomster og aftaler 

	OAO
	Offentligt ansattes organisationer – et forhandlingsfællesskab for en række statslige, kommunale og regionale ansattes organisationer

	OK
	overenskomst

	OTR
	Område-tillidsrepræsentant 

	PBU
	Pædagogernes pensionskasse 

	PFF
	Pædagogernes Forhandlings Fællesskab (fælles OK med SL)

	PLS
	Pædagogstuderendes LandsSammenslutning

	PUF
	Parternes uddannelsesfællesskab. 
står for MED – uddannelser og Arbejdsmiljøuddannelser udbudt af arbejdsmarkedsparter (FF og KL)

	RS
	Rejsesekretær

	SL
	Socialpædagogerne

	SLOK
	Særlig / små landsdækkende overenskomster
Særlig sekretariat 

	TR
	Tillidsrepræsentant

	TRIO
	Samarbejde ml. Leder, TR og AMR

	VAMS
	Internt netværk for arbejdsmiljø

	VIMS
	Internt netværk for ”vidensdeling individuel medlemsservice” personsagsbehandlere 

	
	




Jobprofil for faglig sekretær i BUPL Nordsjælland
Rammen for stillingen som faglig sekretær er forankret i BUPL Nordsjællands kompas og værdier

	BUPL Nordsjællands værdier: 

Samskabende
· Fællesskaber, der giver platform for indfrielse af mål og strategier sammen 

Konstruktiv feedback 
· Dialog, koordinering, refleksion og mening sammen 

Engagement og deltagelse 
· Involvering i hinandens virkeligheder og hverdagens dilemmaer og udfordringer med at omsætte mål og strategier. 

	Kursen er sat: 


Styrket forhandlingsarbejde 

Øget fælles opgaveløsning 

Øget og styrket sparring og videndeling 

Fokus på kommunikativ profil 
[image: ]



Stillingsbetegnelse: Faglig sekretær / Forhandlingsleder
Referencer og organisatorisk placering: Der refereres til formanden og i dennes fravær til næstformand
Opgaver indeholdt i stillingen: 
· Hver faglig sekretær/forhandlingsleder har politisk og ledelsesmæssigt ansvar for den samlede opgaveløsning i forhold til tildelte kommuner og opgaver
· Strategi handleplaner og kommunikation af faglige resultater
· Retning, følgeskab og koordinering med FTR/LTR og TR, herunder mandatindhentning samt medlemsinvolvering i respektive kommuner. 

· Hver faglig sekretær/forhandlingsleder varetager det politiske ansvar (ledelse af opgaven) i forhold til et tildelt politisk område, fx professions- og uddannelsesområdet, arbejdsmiljø, ledelse, overenskomst mv. 
· Strategi, handleplaner, kommunikation af faglige resultater
· Retning, følgeskab og koordinering med konsulenter, FTR/LTR og TR, samt bestyrelses- og medlemsinvolvering

· Hver faglig sekretær/forhandlingsleder er ansvarlig for at rammesætte og facilitere samarbejdet med FTR, LTR og TR 
· Bindeled mellem bestyrelsen og FTR, LTR og TR
· FTR og LTR har reference til faglig sekretær/forhandlingsleder for respektive kommune
· Rådgiver og vejleder


Overordnet ansvar og politiske opgaver indeholdt i stillingen:
Realisering (udmøntning og implementering) af kongres, generalforsamlings og    bestyrelsespolitiske beslutninger
Omsætte og oversætte til lokale og konkrete strategier, målsætninger og handleplaner. Herunder udarbejdelse af beslutningsgrundlag til bestyrelse og daglig ledelse. 
Fx profession, arbejdsmiljø, overenskomst og den organiserende fagforening.

 Politisk indflydelse
Arbejder proaktivt (agerende, reagerende), strategisk og professionelt med at få indflydelse på politiske beslutninger på det pædagogiske område.
På baggrund af viden, dokumentation og analyse bidrages til den politiske    beslutningsproces eksternt som internt i organisationen.
Ansvarlig for forhandlings- og sagsbehandlingsarbejdet i BUPL Nordsjællands kommuner. 
Lobbyarbejder overfor relevante interessenter.

Medlemsrekruttering og fastholdelse
Den organiserende fagforening. Medlemsaktiviteter og medlemsinvolvering.
	Rådgive og vejlede medlemmer på faglige spørgsmål.
Fremstår synlig, kompetente og italesætter den pædagogiske profession, fremmer pædagogernes vilkår og sikrer medlemmernes rettigheder.

Samarbejde og involvering 
	Rammesætter og faciliterer samarbejdet med FTR, LTR og TR 
Vejleder og rådgiver FTR/LTR/TR
Deltager i relevante fora, som kan understøtte en sammenhæng i organisationen ml. forbundets mål, fagforeningens strategier og handleplaner.
Integrerer FTR/LTR i fagforeningens politiske og forhandlingsmæssige opgaver og sikrer, at organisationen politisk taler med én stemme.

Personlige og faglige kvalifikationer
· Fortrolighed med opgaveløsningen indenfor fagforeningens og professionens      kerneområder: Løn og ansættelse, tillidsrepræsentanternes virke og organisering, medlemmernes arbejdsmiljø, betingelser for de ressourcemæssige rammer for det pædagogiske arbejdes udførsel.
· Fortrolig med fagforeningens forskellige indflydelsesarenaer – herunder MED/SU systemet, faglige forhandlinger og uformelle kontakter.
· Fortrolighed med overenskomsternes opbygning og indhold
· Kendskab til organisationens opbygning, kompetenceniveau og målsætninger.
· Kendskab til forhandlings- og aftalesystemets formelle rammer og forudsætninger. 
· Analytisk og systematisk – kan prioritere og arbejde selvstændigt.
· Udadvendt med gennemslagskraft og gode formidlings- og kommunikationsevner, både skriftligt og mundtligt.
· Udarbejde handleplaner og gennemføre disse.
· Forhandlings- og ledelseskompetencer.
· Lyst og mod til fortløbende kompetenceudvikling.

Særlig forhold for stillingen
Ansættelsen er politisk og dermed under ansvar overfor bestyrelsen og generalforsamlingen på alle faglige spørgsmål. Ansættelsen sker efter regelsættet for politiske valgte ansatte i fagforeningerne. Efter valg til bestyrelsen og konstitueringen til faglig sekretær tiltrædes stillingen efter nærmere aftale med formanden. 

Formanden er overordnet ansvarlig leder af både udmøntning af politiske og strategiske beslutninger (i samarbejde med øvrige FS) og driften af kontoret, herunder at de fornødne økonomiske og kompetencemæssige ressourcer er til stede.  Formanden har kompetence til at ansætte og afskedige indenfor den besluttede økonomiske ramme. 
Formanden kan uddelegere hele eller dele af disse opgaver herunder personaleansvar til en administrativ leder/ kontorleder. 
Bestyrelsen orienteres løbende om relevante forhold gennem fremlæggelse af aktuelle økonomirapporteringer (finansrapport, årsrapport eller budgetforslag) minimum en gang pr. kvartal på sine møder og under punktet ’Nyt fra kontoret’, der er et fast dagsordenspunkt. Her orienteres om ændringer og planer ift. kontorets drift og udvikling.
Vedtaget i bestyrelsen 3. oktober 2018 
Revideret 23.oktober 2023 og 25. september 2024
Revideret i bestyrelsen 28. oktober 2024
Revideret i bestyrelsen 20. oktober 2025

